**บทที่ 2**

**การศึกษาค้นคว้าและงานที่เกี่ยวข้อง**

โครงการการวางแผนอาชีพรายบุคคล เพื่อส่งเสริมโอกาสให้คนพิการที่มีการศึกษา มีศักยภาพสูงให้ได้ทำงานในสถานประกอบการโดยสิ่งสำคัญคือ การมีอาชีพ ที่ทำให้สามารถพึ่งพาตนเองได้ของนักศึกษาและบัณฑิตพิการ 7 เภทคือ

1. ความพิการทางการเห็น
2. ความพิการทางการเคลื่อนไหวหรือทางร่างกาย
3. ความพิการทางการได้ยินหรือสื่อความหมาย
4. ความพิการทางจิตใจหรือพฤติกรรม
5. ความพิการทางสติปัญญา
6. ความพิการทางการเรียนรู้
7. ออทิสติก

**2.1 ระบบการวางแผนอาชีพรายบุคคล**

ปัจจุบันผู้พิการที่ได้รับโอกาสทางการศึกษาเพื่อเพิ่มศักยภาพทางการศึกษาและเสริมอาชีพมีจำนวนมาก แต่ปัญหาคือยังขาดการวางแผนการสร้างอาชีพ ดังนั้นโครงการนี้จึงถูกสร้างขึ้นมาเพื่อแก้ไขปัญหานี้โดยการเก็บข้อมูลต่าง ๆ อาทิเช่น ชื่อ สายที่เรียน ความพิการ สถาบันที่เรียนจบมาและเริ่มวางแผนอาชีพและทำการประเมินตนเองตามแผนอาชีพที่วางไว้

**2.2 สมาคมผู้พิการ**

สมาคมคนพิการแห่งประเทศไทย (The Association of the Physically Handicapped of Thailand) เริ่มดำเนินการเมื่อปี 2524 โดยกลุ่มคนพิการทางด้านแขนขาถึงลำตัว ที่พอจะช่วยเหลือตนเองได้ และระลึกถึงเพื่อนร่วมชะตากรรมอื่นๆ ที่ยังอ่อนแออีกมาก อีกทั้งปัญหาต่างๆ ของคนพิการที่ยังไม่มีใครสามารถแก้ไขหรือแม้แต่จะมองเห็นความไม่สำคัญ เช่น ทัศนคติที่ไม่ดีของสังคมที่มีต่อความพิการ การขาดโอกาสในด้านต่างๆ ของคนพิการ การกระตุ้นเตือนคนพิการให้พัฒนาตนเอง เพื่อให้เป็นที่ยอมรับของสังคม